ఎలన్ మస్క్
ఎలన్ మస్క్ (Elon Musk) (జననం: జూన్ 28, 1971) దక్షిణాఫ్రికా లో జన్మించిన కెనడియన్-అమెరికన్, ఇతను పెద్దవ్యాపారి, పెట్టుబడిదారు, ఇంజనీర్ మరియు ఆవిష్కర్త.
మస్క్‌ 1971 జూన్‌ 28న దక్షిణాఫ్రికాలోని ప్రెటోరియాలో జన్మించాడు. తండ్రి ఎర్రల్‌ ఒక ఇంజినీర్‌. తల్లి మే కెనడాకు చెందిన మోడల్‌. మస్క్‌ చిన్నప్పటి నుంచి పుస్తకాల పురుగు. బయటి వారితో ఎలా ఉండాలో అంతగా తెలియదు. దీంతో తోటి విద్యార్థుల వేధింపులకు తొలి లక్ష్యంగా మారేవాడు. ఇది అతని బాల్యాన్ని దుర్భరం చేసింది. ఒకసారి తోటి విద్యార్థులు అతన్ని మెట్లమీద నుంచి తోసేసి తీవ్రంగా కొట్టారు. దీంతో మస్క్‌ ఆస్పత్రిలో చేరి చికిత్స పొందాడు. ఆ గాయాల కారణంగా ఇప్పటికీ ఊపిరి సరిగా పీల్చుకోలేడు.
మార్క్ జూకర్‌బర్గ్
మార్క్ ఎలియట్ జూకర్‌బర్గ్ (జననం: మే 14, 1980) ఒక కంప్యూటర్ ప్రోగ్రామర్ మరియు అంతర్జాల వ్యవస్థాపకుడు. అతను సోషల్ నెట్వర్కింగ్ సైట్ ఫేస్‌బుక్ సృష్టికర్తగా సుపరిచితుడు. ఇప్పుడు దానికి తను ప్రధాన కార్యనిర్వాహకునిగా బాధ్యతలు నిర్వహిస్తున్నాడు. దానిని జూకర్బెర్గ్ హార్వర్డ్ విశ్వవిద్యాలయంలో చదువుతున్నప్పుడు తన సహా విద్యార్థులు అయిన డస్టిన్ మోస్కోవిత్జ్, ఎడ్వర్డో సవేరిన్, మరియు క్రిస్ హుఘ్స్తో కలిసి 2004 లో ఒక ప్రైవేట్ సంస్థగా సహ-స్థాపించాడు. జుకెర్బెర్గ్ ని 2010లో "పర్సన్ అఫ్ ది ఇయర్"గా టైమ్ మ్యాగజైన్ ఎన్నుకుంది. తన వ్యక్తిగత సంపద $ 17.5 బిలియన్ తో ప్రపంచంలోని బిలియనీర్లలో అతి చిన్న వయస్కునిగా అంచనా వేశారు.